laion/Wikipedia-Exotic huggingface dataset:
Sheela-na-gig

Sheela-na-gig (ka sheela na gig) on muinasaegne figuraalne kujutis alasti naisest (jumalannast), kes näitab oma avatud vulvat. Neid kujusid võib näha kirikutes, kindlustes ja teistes ehitistes, enamasti Iirimaal ja Inglismaal. Sellise algselt paganliku tõrjemaagilise kujutise eesmärgiks on olnud kurjade vaimude ja surma eemale peletamine. See on enamasti paiknenud uste ja akende kohal, et kurjus neist avaustest sisse ei pääseks. Sarnase tähendusega tõrjemaagilisi sümboleid võib näha ka Eesti kirikutes (näiteks Karja kiriku laemaalingutel).
Vääriskala

Vääriskala on eriti maitsev ja hinnaline kala. Tuntud vääriskalad on lõhe, forell, angerjas jpt. Vääriskaladele vastandatakse soomkala. soomkala Eesti kirjakeele seletussõnaraamat, 2009. [1]
Peeter Särgava

Peeter Särgava (aastani 1935 Peeter Peterson; 8. aprill 1915 Uue-Vändra vald, Pärnumaa – 19. august 2005 Jokkmokk, Rootsi) oli eesti vaimulik. Ta lõpetas 1932. aastal Jakob Westholmi Gümnaasiumi. Aastatel 1934–1938 õppis ta Tartu Ülikooli usuteaduskonnas, kuulus Eesti Üliõpilaste Seltsi. Prooviaastal oli ta Väike-Maarja ja Laiuse kogudustes. Ordineeriti 6. oktoobril 1940 õpetajaks. Ta oli aastatel 1940–1944 Tõstamaa Maarja koguduse õpetaja. 1944. aastal põgenes ta Rootsi ja oli aastatel 1944–1945 põgenikelaagrites eestlaste vaimulik. Aastatel 1945–1982 oli ta Rootsi kiriku teenistuses Jokkmokis (asub Jokkmoki vallas Norrbotteni läänis). Jäi 1982. aastal emerituuri. 1994. aastast elas Jokkmokkis, kuhu on ka maetud. Album Academicum Universitatis Tartuensis 1918–1944 III. Lk 187 http://isik.tlulib.ee/index.php?id=1528
István Majoros

István Majoros (sündinud 11. juulil 1974) on Ungari maadleja. Majoros seitsmekordne Ungari meister Kreeka-Rooma maadluses. Ta on võistelnud olümpiamängudel kaks korda – 2000 ja 2004. 2004. aastal tunnistati Ungari aasta sportlaseks. 2006. aastal võitles ta MMA reeglite järgi Norifumi Yamamotoga ja kaotas esimeses raundis tehnilise nokaudiga. István Majoros veebisaidil Olympedia (inglise)
Riiv

Riiv on ukse, värava, akna jms sulgemisvahend. Riiviks nimetatakse ka luku sulgevat osa, lukuriivi. Riiv on köögiriist toiduainete peenestamiseks. Riiv on perekonnanimi. Kannariiv
Riiv (köögiriist)

Riiv on teravaääreliste aukude või lõhedega köögiriist, mille abil hõõrutakse toiduained peenteks tükkideks. Riivi leiutas François Boullier 1540. aastatel kõva juustu riivimiseks. Erinevate toiduainete jaoks kasutatakse erineva suuruse ja kujuga avadega riive. Kõige sagedamini riivitakse juustu, sidruni- või apelsinikoort, köögivilju. Erineva suurusega aukudega riiv
Wisconsini maakondade loend

Siin on loetletud Wisconsini osariigi 72 maakonda:
Juhan Vaher

Juhan Vaher (aastani 1934 Elmar Johannes Vaher; 22. mai 1905 Restu – 3. jaanuar 1974 Tallinn) oli eesti õigeusu preester ja luterlik vaimulik. Ta on õppinud Ilmjärve kihelkonnakoolis ja Restu Kõrgemas Algkoolis. Aastal 1932 lõpetas ta Valga Poeglaste Gümnaasiumi (ja Valga muusikakooli). Aastatel 1935–1940 õppis ta Tartu Ülikooli usuteaduskonnas, aastatel 1946–1947 Leningradi Vaimulikus Akadeemias, aastatel 1948–1949 Usuteaduse Instituudis. Ordineeriti esimesel korral 5. septembril 1932 õigeusu preestriks, teisel korral 7. detsembril 1949 Tallinna toomkirikus luteri pastoriks. Ta oli aastatel 1929–1932 Ilmjärve kiriku köster-koorijuht. Aastatel 1932–1934 oli ta Seli-Tõstamaa Püha Vassilius Suure koguduse preester, aastal 1940 Tartu Pühade Aleksandrite koguduse preester, aastatel 1940–1942 Kraavi Prohvet Eelia koguduse preester, aastatel 1942–1943 Mõniste-Ritsiku Ristija Johannese koguduse preester, aastatel 1943–1946 Uduvere Apostel Jakobuse koguduse ja aastatel 1946–1949 Petseri Varvara koguduse preester. Aastatel 1950–1964 oli ta Juuru Mihkli koguduse õpetaja, hooldades aastatel 1952–1964 veel Vahastu kogudust. Aastatel 1967–1968 oli ta Valjala, Püha ja Mustjala Anna koguduse ajutine õpetaja, aastal 1971 Kihelkonna ja Kärla Maarja-Magdaleena koguduse õpetaja. Album Academicum Universitatis Tartuensis 1918–1944. III, lk. 140 https://eelk.ee/elulood/vaher_juhan.html
Mhithar Manukjan

Mhithar Razmikovitš Manukjan (sündinud 20. märtsil 1973) on armeenia päritolu Kasahstani maadleja. M. Manukjan on võistelnud Armeenia, Kasahstani, NSVL maadluskoondises. 1996. aasta suveolümpiamängud Atlantas ja 2000. aasta suveolümpiamängud Sydneys saavutas ta 7. koha. Ta on kahekordne juunioride maailmameister. 2005. aastast Kasahstani maadluskoondise treener. Mhithar Manukjan veebisaidil Olympedia (inglise)
Tipitapa

Tipitapa on linn Nicaraguas Managua departemangus, Tipitapa valla keskus. Tipitapa asub Managuast 20 kilomeetri kaugusel. Linna asutas hispaanlane Don Juan Bautista Almendrarez 1775. aastal. Seal elab umbes 68 000 inimest. 2005 Nicaraguan census
Däulet Turlõhhanov

Däulet Turlõhhanov (kasahhi Дәулет Болатұлы Тұрлыханов; sündinud 18. novembril 1963) on endine Kasahstani maadleja. Turlõhhanov on võistelnud Kasahstani ja Nõukogude Sotsialistlike Vabariikide Liidu maadluskoondises. 1996. aasta suveolümpiamängudel Atlantas saavutas ta neljanda koha. Däulet Turlõhhanov on seitsmekordne Nõukogude Sotsialistlike Vabariikide Liidu meister Kreeka-Rooma maadluses. 1993. aastast on Turlõhhanov Kasahstani maadluskoondise peatreener. Aastatel 1996–1999 oli ta Kasahstani parlamendi liige. Däulet Turlõhhanov veebisaidil Olympedia (inglise)
Ülerõhk

Ülerõhk ehk manomeetriline rõhk on õhurõhust kõrgem rõhk. Absoluutrõhk Manomeeter Eesti kirjakeele seletussõnaraamat, 2009. ülerõhk
Taimeõli

Taimeõli on õlitaimede seemnetest ja viljadest saadav õli. Kastoorõli Linaõli Maapähkliõli Maisiõli Oliiviõli Palmiõli Päevalilleõli Rapsiõli Rüpsiõli Saflooriõli Seesamiõli Sojaõli Tüümianiõli Rafineeritud õli
Piesomeeter

Piesomeeter ehk rõhumõõtetoru on pealt lahtine läbipaistev, enamasti klaasist või plastist püsttoru mõõduka suurusega rõhu (surve) mõõtmiseks. Piesomeetrit kasutatakse nt põhjavee rõhu mõõtmiseks. Piesomeeter sobib vaid väikese rõhu mõõtmiseks. Manomeeter (rõhumõõtur) Elavhõbemanomeeter Piesomeeterjoon (survejoon) Piesomeeterkõrgus Piesomeeterlang (survelang) Piesomeeterpind (põhjavee survepind) Piesomeetertase (põhjavee survetase) Keskkonnasõnaraamat 2004 [1] (vaadatud 08.03.2012) Maastik, A., Haldre, H., Koppel, T. & L. Paal, 1995. Hüdraulika ja pumbad. Tartu, Greif. Lk 22
Palavik

Palavikuks ehk püreksiaks nimetatakse normaalsest kõrgemat kehatemperatuuri. Harilikult seostatakse palavikku mõne haigusega ja seda peetakse haiguse sümptomiks. Nii näiteks algab Ebola viirushaigus gripile omaste sümptomitega: väsimusega, kõrge palavikuga (38,9 °C ja enam) koos külmavärinatega, liigesevaluga, lihasevaluga ja valuga rinnus, iiveldusega koos kõhuvalu, kõhulahtisuse, oksendamisega ja isutusega. Palaviku korral tuleks kindlasti teha eristusdiagnoos ja võimalusel teha mitmed laboratoorsed uuringud, selgitamaks välja palavikku põhjustavad tegurid. Inimesel loetakse normaalseks kehatemperatuuriks vahemikku 36,5–37,5 °C, kuid see on siiski varieeruv – inimesel võib kehatemperatuur digitaalse termomeetriga mõõtes olla ka 35,5 °C ja seega temperatuuri tõus 37 °C-ni näitab sellel inimesel juba kõrgemat palavikku. Palavik üle 42 °C võib olla eluohtlik. Palavikuga käivad tavaliselt kaasas loidus, isutus, unisus ja keskendumisraskused. Palavikku mõõdetakse haiguste diagnoosimisel ka koduloomadel. Mesilaste letaalne kehatemperatuur on 48–50 °C. Metsloomadel sõltub kehatemperatuur nii elupaigast kui ka aastaajast. Nii on rästikute jaoks surmav kehatemperatuur 37 °C, mis toob kaasa ülekuumenemuse. Tundmata päritoluga palavikku põhjustavad mitmed pahaloomulised kasvajad – kroonilised leukeemiad, lümfoomid, metastaseerunud vähkkasvajad, neeruvähk, kolorektaalvähk, rinnanäärmevähk jt. hüpertsütokineemia ravimipalavik palavikuunenägu Margus Lember, Ene Anijalg, Tundmata päritoluga palavik, Eesti Arst 2009; 88(1):62–68, veebiversioon (vaadatud 30.09.2014)
Lusitania

Lusitania oli Cunard Line'i ookeaniliinilaev, mis uppus 7. mail 1915, kui sai pihta sakslaste allveelaevalt lastud torpeedoga. Lusitania lasti vette 7. juunil 1906, olles tollal maailma suurim reisilaev (brutomaht 31 550 registertonni). Esimesel reisil oli laeva suurim kiirus 26 sõlme. 1907. aastal võitis Lusitania Sinise lindi auhinna, parandades järgnevatel aastatel veelgi oma tulemust. 1909. aastal pidi ta selle siiski loovutama oma kiiremale sõsarlaevale Mauretania. Laev uppus 7. mail 1915 Iirimaa ranniku lähedal, kui sai pihta torpeedoga, mille lasi allveelaev U-20. Torpeedolask põhjustas Lusitania vööritrümmides lõhkeaineplahvatuse ning laev vajus tüürpoordi kreeni. Plahvatus põhjustas omakorda ka roolimehanismi rikke, mistõttu polnud enam võimalik laeva rannikule juhtida. Kiiresti kasvava kreeni tõttu ei õnnestunud ka lasta vette vasakparda päästepaate. Lusitania uppus 18 minutiga. Hukkus 1198 inimest, neist umbes 100 olid lapsed. Eluga pääses vaid 768 inimest. Laeva vrakk on merepõhjas peaaegu täiesti puruks.  Lusitania – pildid, videod ja helifailid Wikimedia Commonsis
Johannes Svenske

Johannes Svenske (surnud aastal 1727) oli Eesti vaimulik. Tema päritoluks arvatakse nii Uusimaad kui ka Ingerimaad. Immatrikuleeriti 10. juulil 1689 Uppsala ülikooli, ta õppis ka Turu Ülikoolis ja (immatrikuleeriti 2. oktoobril 1697) Tartu Ülikoolis. Ta oli aastatel 1692–1696 Nõo Püha Laurentsiuse koguduse adjunktõpetaja, aastal 1698 oli ta Tartus garnisonivaimulikuks. Aastatel 1700–1728 oli ta Võnnu Jakobi koguduse õpetaja. Ta teenis ka vikaarina (aastatel 1706–1712) Nõo Püha Laurentsiuse kogudust, (aastatel 1709–1715) Kambja, Põlva, aga ka Rõuge ja Vastseliina Katariina kogudusi. Aastast 1715 oli ta Tartu 2. kreisi praost. Ta oli abielus eelmise Võnnu koguduse õpetaja Matthias Molleri õe Elisabethiga. Tema poeg Johann Christian Svenske oli Räpina Miikaeli koguduse õpetaja, teine poeg Jacob Svenske oli Kolga-Jaani Johannese koguduse õpetaja. Tema väimees oli Otepää Maarja koguduse õpetaja Johann Christoph Clare. Album Academicum der Universität Dorpat (Tartu) 1632–1710. Arvo Tering. Tallinn "Valgus" 1984 Die evangelischen Prediger Livlands bis 1918. Böhlau Verlag Köln, Wien 1977
QAPF-diagramm

QAPF-diagramm on tardkivimite klassifitseerimiseks kasutatav topeltkolmnurkdiagramm. QAPF on akronüüm, mis koosneb sõnade Quartz (kvarts), Alkali-feldspar (leelispäevakivi), Plagioclase (plagioklass) ja Feldspathoid (feldšpatoid) esitähtedest. Tegemist on mineraalirühmadega, mida kasutatakse selliste tardkivimite klassifitseerimiseks, mille modaalset mineraloogilist koostist on võimalik määrata. Enamasti klassifitseeritakse selle alusel faneriitseid tardkivimeid (Joonis 1), sest nende mineraloogilist koostist on lihtsam määrata. QAPF-diagramm on olemas ka vulkaaniliste kivimite jaoks (Joonis 3), kuid enamasti on mineraalid nii väiksed, et neid on isegi mikroskoobi abil raske määrata või sisaldab kivim olulisel määral vulkaanilist klaasi, mistõttu ei ole see meetod usaldusväärne. Vulkaaniliste kivimite klassifitseerimiseks kasutatakse enamasti TAS-diagrammi, mis põhineb kivimi keemilisel koostisel. QAPF-diagrammi ei kasutata nende faneriitsete tardkivimite klassifitseerimiseks, mille koostisest moodustavad värvilised mineraalid üle 90%, sellistele kivimitele on eraldi diagramm, mis põhineb mineraalide pürokseeni, küünekivi ja oliviini sisaldusel. Et anda kivimile korrektne nimetus, on vaja teada kas mineraloogilist koostist või kui seda ei tea, siis keemilist. Kui aga kumbagi ei tea, siis tuleb anda kivimile nimi nn väliklassifikatsiooni abil (Joonis 2 süvakivimeile, Joonis 4 vulkaniitidele), mis on piisavalt lihtne, et mõningase kogemuse najal anda kivimile esialgne nimetus. Diagrammi kasutatakse nagu iga teist kolmnurkdiagrammi. Et klassifikatsioon põhineb vaid neljal mineraalirühmal, tuleb mõtteliselt elimineerida kõik muud kivimi koostises olevad mineraalid. Seega Q+A+P+F=100%. Q ja F on üksteist välistavad mineraalirühmad, mistõttu põhineb konkreetse kivimi klassifikatsioon kolmel mineraalirühmal. Need on kas QAP või FAP. QAPF-diagramm on loodud Rahvusvahelise Geoloogiaühingu (IUGS) komisjoni poolt (Subcommission on the Systematics of Igneous Rocks). See diagramm on ülemaailmselt aktsepteeritud viis faneriitsete tardkivimite klassifitseerimiseks. TAS-diagramm
Püstivus

Püstivus (ka püstuvus; vananenud kirjandus ka stabiilsus) on vees ujuva keha (hrl laeva puhul) võime taastada oma tasakaaluasendit, kui teda sellest väljaviinud tegurite mõju lakkab. Ujuvus Maastik, A., Haldre, H., Koppel, T. & L. Paal, 1995. Hüdraulika ja pumbad. Tartu, Greif. Lk 40. Eesti kirjakeele seletussõnaraamat, 2009. [1]
Veesisaldus

Veesisaldus on vee hulk mingis aines või materjalis, nt mullas (mullavesi), kivis, puus, toiduaines, savinõus. Mullavesi Niiskus
Peatoimetaja

Peatoimetaja on ajakirjandusväljaande (ajalehe, ajakirja, tele- või raadiokanali) toimetuse, tõlkebüroo või kirjastuse juht. Ajakirjanduses on peatoimetaja ülesanne suunata toimetuse sisulist tööd; ehkki organisatsiooni struktuuris võib olla ka temast kõrgemal seisvaid juhte, ei tohi need toimetuse ajakirjanduslikku töösse otseselt sekkuda.
Sotsiaaldemokraat

Sotsiaaldemokraat on sotsiaaldemokraatiat pooldav isik. Sotsiaaldemokraat on ka mitme eri ajal välja antud ajalehe nimi: Sotsiaaldemokraat, Eesti Sotsiaaldemokraatliku Tööliste Partei (ESDTP) Pärnu organisatsiooni ajaleht Sotsiaaldemokraat, Eestimaa Sotsiaaldemokraatlise Ühenduse ja Eesti Sotsiaaldemokraatliku Tööliste Partei (ESDTP) ajaleht aastail 1917–1921 Sotsiaaldemokraat, Eesti Sotsiaaldemokraatliku Erakonna (SDE) ajaleht Sotsialdemokrat, Venemaa Sotsiaaldemokraatliku Tööliste Partei (VSDTP) Eesti organisatsiooni ajaleht aastail 1906–1907[1]
Prügilanõrgvesi

Prügilanõrgvesi ehk nõrgvesi on igasugune ladestatud jäätmetest läbi nõrguv vedelik, mis jääb prügilasse või voolab prügilast välja. Prügilagaas Prügila rajamise, kasutamise ja sulgemise nõuded. Keskkonnaministri määrus, RTL 2004, 56, 938 [1] Tõnisberg, E., 2011. Torma prügila nõrgvee käitlus. Keskkonnatehnika 1:14–15 [2] (vaadatud 01.08.2012)
Maadlus 1976. aasta suveolümpiamängudel

Maadlus 1976. aasta suveolümpiamängudel Montréalis toimus 20.–31. juulil Maisonneuve'i spordihallis. Vabamaadlejate medalid otsustanud kohtumised peeti Maurice Richardi areenil. 20.–24. juuli. 1972. aasta olümpiamängude võitja: Gheorghe Berceanu (Rumeenia). 15 võistlejat. 1972. aasta olümpiamängude võitja: Petar Kirov (Bulgaaria). 16 võistlejat. 1972. aasta olümpiamängude võitja: R. Kazakov (NSV Liit). 17 võistlejat. 1972. aasta olümpiamängude võitja: G. Markov (Bulgaaria). 16 võistlejat. 1972. aasta olümpiamängude võitja: Š. Hisjamutdinov (NSV Liit). 21 võistlejat. 1972. aasta olümpiamängude võitja: Vítězslav Mácha (Tšehhoslovakkia). 18 võistlejat. 1972. aasta olümpiamängude võitja: C. Hegedűs (Ungari). 17 võistlejat. 1972. aasta olümpiamängude võitja: Valeri Rezantsev (NSV Liit). 13 võistlejat. 1972. aasta olümpiamängude võitja: Nicolae Martinescu (Rumeenia). 13 võistlejat. 1972. aasta olümpiamängude võitja: Anatoli Roštšin (NSV Liit). 12 võistlejat. 27.–31. juuli. 1972. aasta olümpiamängude võitja: Roman Dmitrijev (NSV Liit). 18 võistlejat. 1972. aasta olümpiamängude võitja: Kiyomi Kato (Jaapan). 19 võistlejat. 1972. aasta olümpiamängude võitja: Hideaki Yanagida (Jaapan). 21 võistlejat. 1972. aasta olümpiamängude võitja: Z. Abdubekov (NSV Liit). 17 võistlejat. 1972. aasta olümpiamängude võitja: D. Gable (USA). 24 võistlejat. 1972. aasta olümpiamängude võitja: W. Wells (USA). 20 võistlejat. 1972. aasta olümpiamängude võitja: Levan Tediašvili (NSV Liit). 18 võistlejat. 1972. aasta olümpiamängude võitja: Benjamin Peterson (USA). 20 võistlejat. 1972. aasta olümpiamängude võitja: Ivan Jarõgin (NSV Liit). 15 võistlejat. 1972. aasta olümpiamängude võitja: Aleksandr Medved (NSV Liit). 14 võistlejat. "XXI olümpiamängud: Montreal 1976". Tallinn, Eesti Raamat 1978, lk 330–335
Maadlus 1972. aasta suveolümpiamängudel

Maadlusturniir 1972. aasta suveolümpiamängudel peeti Lääne-Saksamaal Münchenis. Nii Kreeka-Rooma kui ka vabamaadluses võisteldi kümnes kaalus: kuni 48 kg, kuni 52 kg, kuni 57 kg, kuni 62 kg, kuni 68 kg, kuni 74 kg, kuni 82 kg, kuni 90 kg, kuni 100 kg ja kuni +100 kg.
Lõunapiirkond

Lõunapiirkond on haldusüksus või piirkond mitmes riigis: Lõunapiirkond Brasiilias Lõunapiirkond Kamerunis Lõunapiirkond Malawis
Rannikupiirkond

Rannikupiirkond on 1. järgu haldusüksus Togos. Piirkonna halduskeskus on pealinn Lomé. Teised suuremad linnad on Tsévié ja Aného. Rannikupiirkond jaguneb seitsmeks prefektuuriks: Avé, Golfe, Lacs, Lomé, Zio, Vo ja Yoto.
Karl Beurlen

Karl Theodor Beurlen (17. aprill 1901 Aalen – 27. detsember 1985 Tübingen) oli saksa paleontoloog ja evolutsionist. Ta arendas evolutsioonivaadet, mis sisaldas plahvatusliku (saltatsioonilise) ja suunatud (ortogeneetilise) evolutsiooniperioodi vaheldumist. Tema järgi on nimetatud loomaperekond Beurlenia – krevetiliste hulka kuuluv väljasurnud loomarühm. Rieppel, Olivier 2011. Karl Beurlen (1901–1985), Nature Mysticism, and Aryan Paleontology. Journal of the History of Biology 44.
Filosemitism

Filosemitism (kreeka keeles philos, sõber) tähendab juudi rahvusse mitte kuuluvate inimeste huvi ja lugupidamist juudi rahvuse, usu ja kultuuri vastu. Antisemitism An Unacknowledged Harmony: Philo-Semitism and the Survival of European Jewry (Contributions in Ethnic Studies, ISBN 0-313-22754-3), av Alan Edelstein. Philo-Semitism and the Readmission of the Jews to England, Sixteen Hundred and Three Through Sixteen Hundred and Fifty-Five (ISBN 0-19-821885-0), by David S. Katz, Leo Katz. Philosemitism: Admiration and Support in the English-Speaking World for Jews, 1840-1939 (Studies in Modern History, ISBN 0-312-22205-X), Hilary L. Rubinstein, William D. Rubinstein
Kalorimeetria

Kalorimeetria ehk soojusmõõtmine on füüsika haru, mis tegeleb soojushulkade mõõtmisega. Kalorimeetriliselt määratakse ainete erisoojust, siirdesoojust, keemiliste reaktsioonide soojusefekte, kütuste kütteväärtust jm. Soojushulkade mõõtmiseks kasutatakse kalorimeetreid. Soojushulk leitakse kalorimeetris kindla hulga vee või mõne muu vedeliku temperatuuri tõusust, mille põhjustas uuritava protsessi soojusefekt. Keemiliste reaktsioonide soojusefektide, eriti kütuse kütteväärtuse määramiseks kasutatakse nn kalorimeetrilist pommi. Kalorimeeter Soojushulk Kütteväärtus
Muutuv voolamine

Muutuv voolamine ehk muutuv vool ehk ebastatsionaarne voolamine ehk ebastatsionaarne vool on veevool, mille kiiruse arvväärtus või suund ajas muutub. Muutuvale voolamisele vastandub muutumatu voolamine. Keskkonnasõnaraamat 2004 [1] (vaadatud 09.03.2012)
Rooma tervitus

Rooma tervitus (saluto romano) on tervitus, millega kaasneb parema käe ettesirutamine, sõrmed koos. Varieeruvalt võib käsi olla küünarnukist kõverdatud või siis täiesti sirgelt üles tõstetud. Tervitust on tihti peetud pärinevaks Vana-Roomast, kuid üheski tolleaegses kirjatöös pole sellist kommet kirjeldatud ning kunstis levinud tervitused ei sarnane selle tänapäeval tuntud kujule. Seose alguspunktiks on peetud prantsuse uusklassitsistliku maalikunstniku Jacques-Louis Davidi 1784. aasta teost "Horatiuste vanne". Selle võtsid kasutusele Itaalia fašistlik diktaator Benito Mussolini, Adolf Hitler kujundas sellest natsitervituse ning "iidset vaba mehe tervitust" kasutasid ka Eesti vabadussõjalased. Tänapäeval kasutavad seda tervitust neofašistid, neonatsid, ultranatsionalistid ja paremäärmuslased. Pärast Teist maailmasõda on see kriminaalkorras karistatav Saksamaal ja Austrias. Winkler 2009, lk 2. http://vapsid.weebly.com/kes-nad-olid.html Winkler, Martin M. (2009). The Roman Salute: Cinema, History, Ideology. Columbus: Ohio State University Press. ISBN 978-0-8142-0864-9.
Albert Jürisson

Albert Jürisson (31. august 1899 – 20. juuni 1929) oli Eesti sõjaväelane (leitnant). Ltn. A. Jürisson surnud. Vaba Maa, 22. juuni 1929, nr. 142, lk. 2. Ohvitseride andmekogu
Muutumatu voolamine

Muutumatu voolamine ehk muutumatu vool ehk statsionaarne voolamine ehk statsionaarne vool on vool, mille kiiruse suurus ega suund ajas ei muutu. Kuigi rangelt võttes muutumatut voolamist üldiselt kusagil ei eksisteeri, siis sel juhul, kui muutumine on aeglane, ei toimu märgatavaid kiirendusi. Muutumatu voolamine on nt veevool torustikes, kanalites, jõgedes jne. Muutumatule voolamisele vastandub muutuv voolamine. Keskkonnasõnaraamat 2004 [1] (vaadatud 09.03.2012) Maastik, A., Haldre, H., Koppel, T. & L. Paal, 1995. Hüdraulika ja pumbad. Tartu, Greif. Lk 48.
Voolujoon

Voolujoon on kiirusväljas asuv kõverjoon, mille igas punktis puutuja siht ühtib hetkkiirusvektori sihiga selles punktis. Muutuvas voolamises on voolujoon hetkepilt ehk kõver, mis ühendab eri punktide kiirusvektoreid mingil hetkel. Muutumatus voolamises aga on voolujooned püsiva kujuga. Trajektoor Maastik, A., Haldre, H., Koppel, T. & L. Paal, 1995. Hüdraulika ja pumbad. Tartu, Greif. Lk 48.
Aleksandr Langfang

Aleksandr Ivanovitš Langfang (Александр Иванович Лангфанг; 1907 Brest – 1990 Moskva) oli Nõukogude Liidu tšekist (kindralleitnant), kes peksis eesti kommunisti Jaan Anvelti ülekuulamisel surnuks. Mõisteti Hruštšovi ajal repressioonide eest vangi. The Generals of WWII
Jeremy Lin

Jeremy Shu-How Lin (sündinud 23. augustil 1988 Los Angeleses) on Taiwani päritolu USA elukutseline korvpallur, kes mängib NBA tütarliigas G League, kus esindab Golden State Warriorsi duubelmeeskonda Santa Cruz Warriors. Lin mängis aastatel 2010–2019 üheksa hooaja jooksul kaheksas eri NBA meeskonnas ja tuli 2019. aastal Toronto Raptorsiga NBA meistriks. Jeremy Lin alustas NBA karjääri klubis Golden State Warriors aastal 2010, aga sai vähe mänguaega ja suunati NBA tütarliigasse (toona D-League). Enne 2011/12. hooaja algust liitus Lin klubiga New York Knicks. Kuni 2012. aasta veebruarini mängis Lin jälle D-League'is, siis aga teenis endale taas koha põhimeeskonnas. 2012. aasta suvel sõlmis Jeremy Lin kolmeaastase lepingu klubiga Houston Rockets. 2014. aastal Los Angeles Lakersisse siirdunud Lin on seejärel esindanud veel Charlotte Hornetsit (2015–2016), Brooklyn Netsi (2016–2018), Atlanta Hawksi (2018–2019) ja Toronto Raptorsit (2019). Viimasega tuli Lin 2019. aastal ka NBA meistriks. Lin'i edukad mängud Knicksi eest 2012. aasta veebruaris tõid talle rahvusvahelise tuntuse ja panid aluse kultuurilisele nähtusele Linsanity (mängija perekonnanimi Lin + insanity ehk inglise keeles "hullumeelsus"). Seni peamiselt pingil istunud Lin pääses algviisikusse ja juhtis Knicksi 13 mängust 10 võiduni, tuues nendes kohtumistes keskmiselt 22,3 punkti ja 9 resultatiivset söötu. Ühtlasi aitas Lin'i esiletõus meeskonna väljalangemismängudele. Tol hooajal tõi Lin Knicksi eest keskmiselt 14,6 punkti, 3,1 lauapalli ja 6,2 resultatiivset söötu mängus. NBA meister (2019) What Ever Happened to ‘Linsanity’ Phenomenon Jeremy Lin?, Sportscasting.com (22.03.2020) Vaadatud 26.02.2021. Jeremy Lin – NBA.com Jeremy Lin – Basketball-Reference.com
Joachim Murat (1920–1944)

Joachim Louis Napoléon Murat (16. jaanuar 1920 Neuilly – 20. juuli 1944 La Gabriere-Linge) oli vürst, Murat' vürstliku perekonna pea alates 11. maist 1938 kuni surmani. Ta oli vürst Joachimi (1885–1938) ja vürstinna Louise'i (sündinud Plantie, 1891–1978) ainus poeg. 18. augustil 1940 abiellus ta Marseilles Nicole Pastrega (15. detsember 1921 – 12. jaanuar 1982), neil oli üks poeg ja kaks tütart: Caroline sündinud 14. mail 1941 Malcy, 13. märts 1942 – 8. oktoober 1990 Joachim, sündinud 26. novembril 1944 Croix de guerre 1939–1945 Auleegioni orden (postuumselt)
Töönduspüük

Töönduspüük ehk töönduskalapüük ehk töönduslik kalapüük on kalanduse haru, mis hõlmab kalade (töönduskalade) ja muude veeorganismide püüki inimtoiduks, loomasöödaks ja tehniliseks otstarbeks. Töönduslikel eesmärkidel kalapüüki saab jagada kaug-, mere- ja sisevetekalapüügiks. Kaugkalapüügist saab rääkida, kui püük toimub avamerest, merekalapüügist aga siis kui tegu on rannikulähedase püügiga, sisevetekalapüük toimub sisevetest (nt Võrtsjärvest). 1990. aastateks oli traditsiooniliste püügipiirkondade (pms mandrilava ja -nõlv) kalasaakide suurenemise võimalused ammendatud. Pärast seda on püügi suurendamist saavutatud mereselgrootute (nt krillide ja kalmaaride), avaookeani pelaagiliste väikekalade ning süvameres elavate kalade arvelt. Töönduskalad Mereleksikon, 1996. Eesti Entsüklopeediakirjastus.